《过平湖沈楷炼二秀才宅》
明代·林光

乌纱白葛暮春前，何处烟霞得辋川。清水人家看入画，罗浮客子笑当筵。

名花恰对平生眼，怪石真成小洞天。萧管莫催山阁雨，清樽红烛愧留连。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。